钦定古今图书集成/明伦汇编/氏族典/第201卷 > 《郑樵通志》 > 高遵
## 钦定古今图书集成/明伦汇编/氏族典/第201卷 > 《郑樵通志》 > 高遵

按《魏书高遵传》：“遵字世礼，渤海蓨人。父济，沧水太守。
遵贱出，兄矫等常欺侮之。及父亡，不令在丧位。遵遂
驰赴平城，归从祖兄中书令允。允乃为遵父举哀，以
遵为丧主，京邑无不吊集，朝贵咸识之。徐归奔赴。免
丧，允为营宦路，得补乐浪王侍郎。遵感成益之恩，事
允如诸父。涉历文史，颇有笔札，进中书侍郎，进爵安”
昌子。出为立忠将军、齐州刺史。建节，历本州“宗乡改
观”，而矫等弥妒毁之。遵性不廉清，齐州人孟僧振至
洛讼遵，诏廷尉少卿刘述穷鞫，皆如所诉，赐死。